| *Riot!* |
| --- |
| Riot! viršelis |
| Paramore studijinis albumas |
| Išleistas | 2007 m. liepos 12 d. |
| Įrašytas | 2007 m. sausį-kovą House of Loud, Naujajame Džersyje |
| Žanras | Alternatyvusis rokas, pop punk, emo |
| Trukmė | 38:58 |
| Įrašų kompanija | Fueled by Ramen |
| Prodiuseris | David Bendeth, John Janick, Philip Schofield |
| Paramore chronologija |
| 

|  |  |  |
| --- | --- | --- |
| *The Summer Tic EP* (2006) | ***Riot!*** (2007) | *Live in the UK 2008* (2008) |
| Singlai iš albumo *Riot!* |
| 1. „Misery Business"Išleistas: 2007 m. liepos 15 d.
2. „Hallelujah"Išleistas: 2007 m. rugsėjo 18 d. (JK ir Airijoje)
3. „Crushcrushcrush"Išleistas: 2007 m. lapkričio 26 d.
4. „That's What You Get"Išleistas: 2008 m. kovo 24 d.
 |

 |

**Riot!** – antras studijinis amerikiečių roko grupės Paramore albumas, išleistas po sėkmingai pristatyto jų debiutinio albumo *All We Know Is Falling*; Jungtinėse Valstijose albumas prekyboje pasirodė 2007 m. liepos 12 d. Jungtinėje Karalystėje – 2007 m. liepos 25 d. Albumą JAV platininiu paskelbė Amerikos Muzikos Įrašų Asociacija (RIAA), o Airijoje – Airių Muzikos Asociacija, taip pat albumas pripažintas auksiniu JK. *Riot!* išleido 4 singlus: „Misery Business", „Hallelujah", „Crushcrushcrush" ir „That’s What You Get".

Daina „Misery Business" įtraukta į video žaidimus *Saints Row 2*, *NHL 08*, *Rock Band 3* ir *Guitar Hero World Tour* (šiame žaidime vėliau sukurtas pagrindinės vokalistės Hayley Williams personažas), tuo tarpu „That’s What You Get", kaip žaidimo daina, įtrauktą į *Rock Band 2*. „Crushcrushcrush" reklamuojama žaidime *Guitar Hero On Tour: Decades* ir yra prieinama parsisiuntimui trijuose *Rock Band* žaidimuose. Dainos koveris taip pat girdimas ir žaidime *Ultimate Band*. Albumo viršelis primena grupės No Doubt albumo *Rock Steady* viršelį. *Riot!* pripažintas platininiu 2008 m. liepos 11 d.

Muzika
------

### Įrašimas ir produkcija

Albumas buvo pagamintas prodiuserio Davido Bendeth. Pagrindinė vokalistė Hayley Williams paaiškino, kodėl albumas buvo pavadintas *Riot!*: *„Mums pavadinimas* Riot! *pažodžiui reiškia laisvų jausmų ir emocijų išsiveržimą. Kai mes rašėme albumą, atrodė, jog mūsų mintys ir emocijos liejosi labai greitai ir, atrodo, mes negalėjome jų valdyti. Jautėme šiek tiek maištingumo mumyse. Taigi albumas atskleidžia mūsų užsidegimą kilti į naują lygį; tai tiesiog nauja energija."*

Kartu su Paramore koncertuojantis gitaristas Taylor York prisidėjo prie keleto dainų kūrimo šiame albume.

Dainą „For a Pessimist, I’m Pretty Optimistic" pagrindinis gitaristas Josh Farro apibūdina kaip *„dainą, kurioje atsispindi jausmai, kai tavo pasitikėjimą kitas tiesiog ignoruoja."* Farro sukūrė šią dainą ir perdavė demo versiją Williams. Farro dažnai sakydavo: *„Aš rašau muziką, kuri turėtų skambėti specifiškai atliekant ją gyvai, ji turi skambėti energingai. Visa tai man pavyko per vieną kartą. Aš pademonstravau dainą Hayley ir ji viską puikiai priderino lyriškai. Ji visiškai suprato, ko aš norėjau iš šitos dainos."*

Įrašinėjant albumą, Paramore vykdė konkursą pavadinimu „The Last Song You’ll Ever Sing", kur fanai turėjo galimybę kelti video į YouTube ir sudainuoti kaip antras vokalas dainoje „Born for This". Laimėtoja tapo Mary Bonney iš McLean, Virdžinijos.

### Singlai

Albumas pristatė ir keturis singlus – pirmasis buvo „Misery Business". Dainos šaknys atėjo iš žinutės, kurią Williams parašė grupės žurnale LiveJournal portale, kur klausė fanų dėl ko jiems yra gėda. *„Supratau, jog žmonės tikrai ieškojo ant ko išsilieti"*, prisipažino ji, *„tad aš padariau tą patį lyriškai ir išsiliejau dainoje. Tai atviriausia daina, kokią tik esu parašiusi ir vaikinai tai puikiai pritaikė muzikaliai."* Daina iš karto tapo hitu, užimdama vis aukštesnes pozicijas MTV ir kituose muzikos kanaluose.

Antrasis singlas tapo „Hallelujah". Williams papasakojo: *„Tai viena iš seniausių dainų, kurias esame sukūrę, tačiau norėjome pasaugoti ją būtent šiam albumui. Ši daina – tai pergalės patvirtinimas, kuri pasekėme mes ir mūsų gerbėjai."*

Albumo trečiasis singlas „Crushcrushcrush" JAV buvo išleistas 2008 m. sausio 15 d. o JK – tų pačių metų sausio 23 d.

Ketvirtasis albumo singlas „That’s What You Get" buvo išleistas praėjus vos savaitei, kai Paramore atšaukė Europos turo koncertus dėl „asmeninių priežasčių", taip paprieštaraudami spaudai, esą grupė skiriasi. Williams paaiškino, jog dėl silpnos atmosferos grupėje, jie visi nusprendė, jog būtų geriausia, kad jie šiek tiek atsipalaiduotų ir apsuptų save draugais ir šeima. Williams pridėjo: *„Ten buvo nerealiai daug mūsų draugų ir tai daugiau atrodė kaip paprastas laikas su draugais. Ir Marcos [Siega, režisierius] buvo labai tuo patenkintas. Jis pasakė, 'Atsiveskit savo draugus.' Mes filmavome klipą vieno draugo namuose ir tai atrodė taip tikra… aš manau tai pirmas kartas, kai video galite pamatyti, kas mes esame iš tikrųjų."*

Dainoje „Born for This" yra eilutė iš dainos „Liberation Frequency" – „we want the airwaves back", kuri paimta iš švedų hardcore grupės Refused albumo *The Shape of Punk to Come*. Williams paaiškino, kad ši daina parašyta „apie fanus" ir *„kad visas antras vokalas iš tiesų yra įkvėptas tos vienos eilutės."*

Išleidimas
----------

JAV *Riot!* buvo išleistas 2007 m. liepos 12 d. pavymui dainos „Misery Business" debiutui radijo stotyse. JAV tope *Billboard* 200 metų gale albumas įsitvirtino 20-toje vietoje. *Riot!* kopijų pirmą savaitę buvo parduota daugiau kaip 42 000 vien tik JAV, po trijų mėnesių *Billboard* 200 tope pakilo iki 15-tos vietos. Albumas pasiekė ir nedidelę sėkmę JK, užimdamas 24-tą vietą albumų pardavimų tope, kai kopijų parduota buvo 250 094. Albumas pripažintas platininiu 2008 m. liepos 11 d. Singlą „Misery Business" RIAA taip pat pripažino platininiu. 2007 m. pab. albumas buvo perleistas U-MYX MVI CD/DVD formatu. Naujoje Zelandijoje albumas užėmė užtikrintą 15-tą vietą ir 2009 m. vasario 1 d. buvo pripažintas auksiniu, parduota daugiau nei 15 000 kopijų.

Priėmimas
---------

Kritikų nuomone *Riot!* albumo atžvilgiu, buvo pozityvi. Internetinės duomenų bazės Allmusic atstovas Jason Lymangrover albumui suteikė 4 žvaigždutes iš 5, komentuodamas: *„Galiausiai diskas turi neapsakomai didelį potencialą ir tikriausiai patiks tiems, kurie klauso tokio žanro muzikos, ir kurie ne, tačiau tai puikus šansas, kad ši muzika suteikia didelį potraukį."*[reikalingas šaltinis] Žurnalas „Stylus" davė albumui B+ įvertinimą, sakydami, kad *„*Riot! *mums iš karto patiko, nes šis albumas sutelkia tokius garsus, kurie po mažu nyksta iš tokio žanro atlikėjų. Tai nesudėtingas albumas su nesudėtinga muzika."* Portalo Drowned in Sound atstovas Gareth Dobson davė 4 žvaigždutes iš 10, *„38 minučių ilgumo albumas – malonus dalykas, bet jis tarsi skyla į dvi dalis tiems, kurie negali ištverti. Tiesiog žmonėms nereiktų pamiršti, kad tai aparitūrinis, stereo kompaktas. Žmonės, ieškokit daugiau tokių pop-punk aukų. Tikiuosi, kažkas galės suvirpinti sielą labiau."*

Nepaisant kelių abejingų rezencijų, *Riot!* rado vieta „būtinų albumų" sąraše.

Albumas buvo perklausytas 37 milijonus kartų, 1 milijono klausytojų, skelbia svetainė Last. FM.

Riot! turas
-----------

Williams sakė: *„Tikimės, kad galėsime pakeliauti po Valstijas prieš prasidedant (Europos vasaros) festivaliams. Žinoma, norėčiau prisijungti prie daugiau Warped Tour pasirodymų, kadangi tai, tikrąja to žodžio prasme, mėgstamiausi mano pasirodymai. Žiūrėsime, kaip viskas pasiseks, ir tikimės turėti dar vienus puikius metus."*

Po albumo išleidimo grupė išvyko į turą po Ameriką, sujungdami jį su pasauliniu turu. Po ketvirtojo singlo iš *Riot!* išleidimo, grupė atšaukė koncertus Europoje dėl „asmeninių priežasčių".

Dainų sąrašas
-------------

Visas dainas parašė ir sukūrė Hayley Williams ir Josh Farro, išskyrus, kur pažymėta.

| Nr. | Pavadinimas | Trukmė |
| --- | --- | --- |
| 1. | „For a Pessimist, I'm Pretty Optimistic"   | 3:48 |
| 2. | „That's What You Get" (Williams, Farro, Taylor York) | 3:40 |
| 3. | „Hallelujah"   | 3:23 |
| 4. | „Misery Business"   | 3:31 |
| 5. | „When It Rains" (Williams, Farro, Zac Farro) | 3:35 |
| 6. | „Let the Flames Begin"   | 3:18 |
| 7. | „Miracle"   | 3:29 |
| 8. | „Crushcrushcrush"   | 3:09 |
| 9. | „We Are Broken" (Williams, Farro, David Bendeth) | 3:38 |
| 10. | „Fences" (Williams, Farro, David Bendeth) | 3:18 |
| 11. | „Born for This"   | 3:58 |

| 
Special/Limited Edition MVI |
| --- |
| Nr. | Pavadinimas | Trukmė |
| 12. | „When It Rains" (demo) | 3:24 |
| 13. | „Misery Business" (acoustic - live from Q101 Chicago) | 3:17 |
| 14. | „Pressure" (acoustic - live from Q101 Chicago) | 3:01 |
| 15. | „For a Pessimist, I'm Pretty Optimistic" (live from London) | 3:59 |
| 16. | „Born for This" (live from London) | 4:20 |

| 
iTunes/Amazon.com MP3 leidimas |
| --- |
| Nr. | Pavadinimas | Trukmė |
| 12. | „Misery Business" (acoustic) | 3:14 |

| 
Fueled by Ramen internetinės parduotuvės leidimas |
| --- |
| Nr. | Pavadinimas | Trukmė |
| 12. | „Temporary" (demo) | 3:24 |

| 
Hot Topic leidimas |
| --- |
| Nr. | Pavadinimas | Trukmė |
| 12. | „Decoy"   | 3:17 |

| 
FYE leidimas |
| --- |
| Nr. | Pavadinimas | Trukmė |
| 12. | „Here We Go Again" (live) | 3:23 |

| 
Rhapsody leidimas |
| --- |
| Nr. | Pavadinimas | Trukmė |
| 12. | „Misery Business" (acoustic) | 3:16 |
| 13. | „My Hero" (Electronic Mix) (Foo Fighters cover) | 3:32 |

| 
Best Buy and iTunes UK leidimas |
| --- |
| Nr. | Pavadinimas | Trukmė |
| 12. | „Stop This Song (Lovesick Melody)"   | 3:23 |
| 13. | „Rewind" (demo) | 3:47 |
| 14. | „Emergency" (live) | 4:23 |

| 
iTunes Deluxe Edition |
| --- |
| Nr. | Pavadinimas | Trukmė |
| 12. | „Pressure" (originally appeared on *All We Know Is Falling*) | 3:06 |
| 13. | „crushcrushcrush" (music video) | 3:09 |
| 14. | „Misery Business" (live from London) (video) | 3:47 |
| 15. | „Pressure" (live from Anaheim) (video) | 3:45 |

Topai
-----

| Topai (2007) | Aukščiausiavieta |
| --- | --- |
| JAV *Billboard* 200 | 15 |
| JAV *Billboard* Visapusiški Albumai | 15 |
| JAV *Billboard* Top Roko Albumai | 7 |
| JAV *Billboard* Top Albumai Internete | 20 |
| JAV *Billboard* Top Modern Rock/Alternative Albumai | 2 |
| JAV *Billboard* Top Digital Albumai | 10 |
| Europos Top 100 Albumai | 76 |
| JK Albumų Topas | 24 |
| JK Rock Topas | 2 |
| Airijos Albumų Topas | 53 |
| Meksikos Albumų Topas | 31 |
| Australijos ARIA Albumų Topas | 47 |
| Naujosios Zelandijos RIANZ Albumų Topas | 15 |
| Suomijos Albumų Topas | 26 |
| Olandų Albumų Topas | 61 |
| Austrijos Albumų Topas | 66 |

Sertifikatai
------------

| Topai (2008–2009 m.) | Certification | Pardavimai |
| --- | --- | --- |
| Jungtinė Karalystė | Auksinis | 250 000+ |
| Jungtinės Valstijos | Platininis | 1 450 000+ |
| Australija | Auksinis | 35 000+ |
| Naujoji Zelandija | Auksinis | 7 500+ |
| Kanada | Auskinis | 50 000+ |
| Airija | Platininis | 15 000+ |

Personalas
----------

**Paramore**

* Hayley Williams – pagrindinis vokalas
* Josh Farro – pagrindinė gitara, ritminė gitara, antras vokalas
* Jeremy Davis – bosinė gitara
* Zac Farro – būgnai, mušamieji instrumentai, antras vokalas

**Kiti muzikantai**

* Sebastian Davin – pianinas
* Taylor Robinson – antras vokalas
* Kathleen Smith – antras vokalas
* Brian Weaver – bosinė gitara

**Kūrėjai**

* John Bender – aranžuotojas, vaizdo kūrėjas, technikas, stygininkas, vokalo prodiuseris, antro vokalo prod.
* David Bendeth – garso prodiuseris
* Dan Korneff – vaizdo kūrėjas, technikas, eksplozija
* Kato Khandwala – garso technikas, vaizdo kūrėjas, technikas
* Ted Jensen – valdymas

Šaltiniai
---------

1. 1 2 3 4  „Paramore band info". paramore.net. Suarchyvuotas originalas 2008-05-10. Nuoroda tikrinta 2013-03-16.
2. ↑  „Sophomore rocker lands back-up gig". theflathatnews.com. Suarchyvuotas originalas 2007-09-29. Nuoroda tikrinta 2007-04-20. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  „Paramore Cancel European Tour". mtv.com. Nuoroda tikrinta 2008-04-09.
4. ↑  „Paramore Explain Why 'That's What You Get' Video Shoot Was Top Secret". mtv.com. Nuoroda tikrinta 2008-04-09.
5. ↑  „Organised-Sound interview with Paramore". Organised-sound.com. Suarchyvuotas originalas 2009-01-11. Nuoroda tikrinta 2010-12-04.
6. ↑  Paramore RIAA Certifications[neveikianti nuoroda]
7. ↑  „Paramore RIAA Certifications". Riaa.com. Suarchyvuotas originalas 2015-09-24. Nuoroda tikrinta 2010-12-04.
8. 1 2  „Latest Gold / Platinum Albums - RadioScope New Zealand". Radioscope.net.nz. Suarchyvuotas originalas 2008-10-14. Nuoroda tikrinta 2010-12-04.
9. ↑  „RIANZ". RIANZ. Suarchyvuotas originalas 2012-09-26. Nuoroda tikrinta 2010-12-04.
10. ↑  „Stylus Magazine review of ''Riot!''". Stylusmagazine.com. Suarchyvuotas originalas 2013-03-21. Nuoroda tikrinta 2010-12-04.
11. ↑  Last.fm – Riot!
12. ↑  Up for Discussion Jump to Forums. „Paramore, Gym Class Heroes Lead Warped Lineup". Billboard.com. Suarchyvuotas originalas 2012-10-23. Nuoroda tikrinta 2010-12-04.
13. ↑  Billboard 200
14. 1 2  Comprehensive Albums
15. ↑  Top Internet Albums
16. ↑  Top Modern Rock/Alternative Albums
17. ↑  Top Digital Album
18. ↑  European Top 100 Albums
19. ↑  „UK Album Chart". Chartstats.com. Suarchyvuota iš originalo 2012-06-29. Nuoroda tikrinta 2010-12-04.
20. ↑  UK Rock Chart Archyvuota kopija 2008-05-05 iš Wayback Machine projekto.
21. ↑  Various music charts
22. ↑  „Pandora Archive" (PDF). Pandora.nla.gov.au. 2006-08-23. Nuoroda tikrinta 2010-12-04.
23. ↑  Steffen Hung. „New Zealand Album Chart". Charts.org.nz. Suarchyvuotas originalas 2009-08-29. Nuoroda tikrinta 2010-12-04.
24. ↑  Steffen Hung. „Finnish Album Chart". Finnishcharts.com. Nuoroda tikrinta 2010-12-04.
25. ↑  Dutch Album Chart
26. ↑  Austrian album chart
27. ↑  „Gold & Platinum - December 09, 2010". RIAA. Suarchyvuotas originalas 2015-09-24. Nuoroda tikrinta 2010-12-09.
28. ↑  „ARIA Charts - Accreditations". Aria.com.au. Nuoroda tikrinta 2010-12-09.
29. ↑  „Canadian Recording Industry Association (CRIA): Gold & Platinum". Cria.ca. Suarchyvuotas originalas 2016-01-11. Nuoroda tikrinta 2010-12-09.
30. ↑  Publicado por nichole. „PARAMORE SAN JUAN: Riot! y Brand New Esyes platino en Irlanda". Paramore-sanjuan.blogspot.com. Nuoroda tikrinta 2012-03-07.
31. ↑   Archyvuota kopija 2010-02-15 iš Wayback Machine projekto.